
Projekts Nr. 2.1.1.5/1/24/I/001 “Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā”

2026. gadā Latgales industriālā tehnikuma būvju un inženiertehnisko sistēmu enerģijas patēriņa monitorēšanai pieslēgta platforma Energodati,  paredzot veikt apmācības.

Turpinās arī apsaimniekošanas datu un procesu digitalizācija, ieviešot ēku digitālo pasi – platformu Latgales industriālajā tehnikumā, veicot arī inženiertehnisko sistēmu dokumentu digitalizāciju. 
Ir īstenotas sākotnējās lietotāju apmācības, turpināsies darbs ar padziļinātām apmācībām un ikdienas atbalsta nodrošināšanu. 

Lai nodrošinātu projekta darbību īstenošanu, veikta Latgales industriālā tehnikuma korpusu Daugavpilī un Dagdā inženiertehniskā izpēte, apsekošana un automatizācijas specifikāciju izstrāde. 

Atjaunojamās enerģijas izmantošanas veicināšanai Latgales industriālajā tehnikumā, ir apsekoti tehnikuma jumti Daugavpilī un Dagdā, lai izvērtētu iespēju uzstādīt saules paneļus. 

Projekta kopējais attiecināmais finansējums ir 19 140 000,00  euro, tai skaitā, 85% Eiropas Reģionālās attīstības fonda finansējums  16 269 000,00 euro  apmērā un 15% valsts budžeta līdzfinansējums 2 871 000,00 euro apmērā.   
Projekta īstenošanas laiks – no vienošanās noslēgšanas brīža līdz 2029. gada 31. decembrim. 

Publikācijas sagatavošanas datums: 20.07.2026.  

